ועדת הפנים ואיכות הסביבה, כנסת 18, פרוטוקול מספר 181, 2010-03-15 13:00

דוד אזולאי: רבותי, אנחנו עוברים להצבעה על הצעת חוק עובדים זרים (תיקון מס' 13)(העברת סמכויות וממונה על זכויות עובדים זרים), התשס"ט-2009, הכנה לקריאה שנייה ושלישית.

דוד אזולאי: אני מציע שהיועצים המשפטיים יציגו את הדברים לפני ההצבעה.

דוד אזולאי: אני מודיע לכולם שאין התייחסות לשום דבר.

דוד אזולאי: אנחנו ניגשים רק להסתייגויות והצבעות.

תומר רוזנר: בטרם ניגש להסתייגויות ולהצבעות אני מציע שגלעד יקריא סעיפים שסוכמו בוועדה, ואנחנו מביאים את הנוסח לידיעת הוועדה ולאישורה.

תומר רוזנר: לאחר מכן אנחנו נקבל תשובה לשאלה שאדוני ביקש אתמול התייחסות לגבי אי מניעת פגיעה בעובדים.

תומר רוזנר: הוא ביקש תשובה מנציבות שירות המדינה, וטרם קיבלנו אותה.

תומר רוזנר: לאחר מכן ניגש להצבעות.

דוד אזולאי: נציג נציבות שירות המדינה, מייד נאפשר לך להתייחס.

פארן בישארה אלי: התבקשנו אתמול לבדוק את הסוגיה אם תנאי ההכשרה והוראת המעבר יהוו פגיעה בעובדים או במפקחים ליתר דיוק.

פארן בישארה אלי: לאחר דיון היום בנציבות מצאנו שאנחנו לא יכולים להבטיח שלא תהיה פגיעה במפקחים כל עוד הם לא יעמדו בתנאי הסף החדשים.

פארן בישארה אלי: הרי הוראת המעבר קובעת שכל המפקחים יקבלו הסמכה זמנית עד שנה, ולאחר שנה צריכים לעמוד בכל התנאים שייקבעו בחוק.

פארן בישארה אלי: אפשר לקבוע איזה הסדר ביניים שכל הוותיקים אפשר להעביר אותם.

פארן בישארה אלי: הם תמיד עוברים הכשרות.

פארן בישארה אלי: אי אפשר לבוא ולקבוע כתנאי סף הכשרות.

פארן בישארה אלי: אתה לא יכול להגיד לעורך דין שהוא אחרי עשר או חמש שנים במקצוע: אדוני, היום אנחנו משנים את הכללים.

פארן בישארה אלי: אתה צריך לעבור עוד הפעם הכשרות.

פארן בישארה אלי: אפשר להגיד הכשרות, אבל לא תנאי סף, לקבוע את זה כתנאי סף.

פארן בישארה אלי: נראה לי שפה צריכים גם למצוא את נוסחת האיזון.

דוד אזולאי: מה שאתה אומר הוא שאם אותו מפקח לא יעבור את תנאי הסף - - -

פארן בישארה אלי: אם ייקבעו חדשים פה לפי החוק הזה.

דוד אזולאי: כן, ואז בעצם הוא יכול ללכת הביתה.

פארן בישארה אלי: הנחת היסוד אתמול שהם לא יפגעו בעובדים, שהם יעשו לו ויסות בתוך המערכת.

פארן בישארה אלי: הפיטורים זה המקרה הכי קיצוני.

פארן בישארה אלי: כאילו הם מבטיחים לו שהוא יישאר במדינה, ואז - - -

תומר רוזנר: השאלה היא האם הם יכולים להתחייב לפרוטוקול שזה לא יקרה, שלא יפטרו.

דוד אזולאי: אדוני, אני מודיע לך, ואני אומר את זה לכל נציגי הממשלה, אנחנו לא ניתן את ידינו לכך שבגלל רפורמה או העברת סמכויות ייפגעו עובדים.

דוד אזולאי: אם אין מענה לדבר הזה, אני אעצור את החקיקה, ולא תהיה חקיקה – חד וחלק.

פארן בישארה אלי: אנחנו פתוחים להצעות, אמרנו שוותיקים- - -

דוד אזולאי: את ההצעות אתם צריכים להביא, לא אני.

פארן בישארה אלי: אמרנו – אפשר להציע שכל הוותיקים - - -

דוד אזולאי: אני לא מוכן שבחסות ועדת הפנים, ובחסות חקיקה של הממשלה, תפגעו בעובדים.

דוד אזולאי: אם אין התחייבות לעניין הזה – ואני פה דורש התחייבות.

דוד אזולאי: האם נמצאים כאן נציגי האוצר?

קריאה: כן.

דוד אזולאי: פה אני צריך התחייבות, ואם אין התחייבות לעניין הזה אז אני לא מתקדם.

עמית שטאובר: במצב הקיים אם שר התמ"ת מעוניין לקבוע כשירות חדשה, או יש איזשהן הכשרות שאותו מפקח אמור לעבור, - - -

דוד אזולאי: אני לא נכנס לקישקע של אף אחד.

דוד אזולאי: לי חשוב לקבל הודעה חד משמעית לגבי אותו עובד.

דוד אזולאי: הדרישה שלי היא אחת.

דוד אזולאי: מצידי שיקבל הכשרה אחרת, שיעבירו אותו לאגף אחר, ובלבד שלא ילך הביתה.

עמית שטאובר: כל מה שאני מבקש לדעת הוא אם יש מפקחים שהולכים היום הביתה עקב זה שהם לא עומדים בתנאי כשירות.

דוד אזולאי: מה שאמר נציב שירות המדינה – יכול להיווצר מצב שאם הוא לא יעבור את תנאי הסף אחרי ההכשרה אז הוא לא יוכל להמשיך בתפקידו.

עמית שטאובר: אני אומר לפני התיקון, האם יש מפקחים שהולכים הביתה?

דוד אזולאי: לא, לפני התיקון אף אחד לא הולך הביתה.

איתי אסולין: אני חושב שהאוצר לא זה שצריך לספק את התשובה.

איתי אסולין: מי שצריך לספק את התשובה זה הנציבות ומשרד הפנים.

איתי אסולין: המטרה פה של הרפורמה הזאת כביכול היא לא להביא לפיטורי עובדים – כולנו יודעים את זה.

איתי אסולין: צריך לומר שאגב זה לא יבוצעו פיטורים.

דוד אזולאי: אבל, מהרפורמה הזאת אני שומע ומבין היום שיכול להיווצר מצב שיפוטרו עובדים.

פארן בישארה אלי: זה המקרה הכי קיצוני.

דוד אזולאי: תסלח לי, בשבילי אחד זה קיצוני.

שי סומך: בכל מקרה, צריך לזכור שלמפקחים יש סמכויות שיכולות לפגוע בזכויות הפרט.

שי סומך: מלבד זה יש להם סמכויות חקירה.

שי סומך: לכן, זה חשוב שבכל מקרה הם יעברו את תוכנית ההכשרה.

שי סומך: את זה חייבים להבהיר.

דוד אזולאי: אין לי בעיה.

דוד אזולאי: אמרתי – יעברו את תוכנית ההכשרה, ויעברו את כל המבדקים.

דוד אזולאי: מה קורה אם אותו מפקח לא עבר את מבחני ההכשרה?

דוד אזולאי: מה עושים איתו?

שי סומך: אני אומר שבכל חלופה שתיקבע צריך להבטיח שהם יעברו את תוכנית ההכשרה, כי יש לזה חשיבות.

דוד אזולאי: אם הוא עבר את תוכנית ההכשרה אין לו בעיה, הוא יעבוד.

תומר רוזנר: אין ויכוח שאם רוצים שהוא ימשיך להיות מפקח הוא חייב לעבור את תוכנית ההכשרה.

תומר רוזנר: מה שמבקש יושב-ראש הוועדה מגורמי המדינה זה איזושהי הצהרה ברורה ומפורשת שבמצב שהוא לא יעבור את תוכנית ההכשרה - והוא מצב שהוא אפשרי, הוא לא יעמוד בתנאים, הוא לא יעבור את תוכנית ההכשרה – במצב הזה תהיה התחייבות של המדינה שעובדה זו בלבד כשלעצמה לא תגרום לפגיעה בזכויותיו כעובד או לפיטוריו.

מירי יוגב: מה שאנחנו יכולים להגיד כנציבות שירות המדינה הוא שאנחנו לא נפגע בעובדים.

מירי יוגב: עובדים שלא יעברו את ההכשרה, כלומר, הם כן יעברו את ההכשרה, לא יעברו בבחינות של ההכשרה, ימשיכו להיות מפקחים.

מירי יוגב: לא נקדם אותם לתפקידים אחרים עד שהם יעברו את ההכשרה.

תומר רוזנר: לא ימשיכו להיות מפקחים.

מירי יוגב: אבל, אי אפשר לשים אותם בתפקיד אחר כי העובדים האלה מועסקים בחוזים מיוחדים, חוזה של משכורת קולט לעובדים שמועסקים בדרך כלל בשטח.

מירי יוגב: אם אני אתן לו תפקיד פקידותי אחר אני אוכל לפגוע בשכר שלו כי הוא לא יהיה באותו חוזה.

מירי יוגב: הוא יהיה בחוזה של 20% פחות במקרה הטוב.

דוד אזולאי: רגע, הוא עובד מדינה.

מירי יוגב: הוא יהיה עובד מדינה, ברור.

דוד אזולאי: הוא עובד שהוא כבר היה עובד מדינה, והוא עכשיו הלך לקבל הכשרה.

דוד אזולאי: הוא לא עמד בהכשרה.

מירי יוגב: הוא לא עמד בה.

מירי יוגב: ואז אתם אומרים שאם הוא לא עמד הוא לא יכול להמשיך ולהיות מפקח, תנסו למצוא לו תפקיד אחר.

מירי יוגב: זה לא עובדים שבאים עם השכלה, עובדים ברמות הנמוכות.

מירי יוגב: מקסימום נוכל למצוא להם משרה ברמה זוטרה שהיא אומרת לפי דירוג דרגה שזה בשכר נמוך יותר.

מירי יוגב: אז אני לא יכולה להצהיר פה שהזכויות לא ייפגעו.

מירי יוגב: השכר שלו ייפגע.

מירי יוגב: הוא ימשיך להיות עובד מדינה, אבל לא באותו שכר, וזה שיהיה ברור, וזה אנחנו לא יכולים להתחייב.

דניאל סלומון: קודם כל, היא התחייבה כבר שאין פיטורים כתוצאה מה- - -

מירי יוגב: במקרה הקיצוני אנחנו לא מדברים על פיטורים, אנחנו מדברים על ניידות עובדים לתפקיד אחר.

מירי יוגב: היום אנחנו לא יכולים להתחייב שהזכויות שלו לא ייפגעו.

מירי יוגב: לא רק תשלום שעות נוספות, חוזה משכורת כוללת זה 20% יותר מדירוג - - -

דוד אזולאי: אם אני מקבל הבטחה שתהיה ניידות לתפקיד אחר זה בסדר.

מירי יוגב: איך אני יכולה להתחייב כשאני לא יודעת היום כמה כאלה לא יעברו?

דוד אזולאי: גברתי, אני אומר לך, ואני חוזר ואומר, אני לא רוצה שייוצר מצב מסוים, חלילה וחס.

דוד אזולאי: אנחנו מקיימים כאן דיונים, ואנחנו נענים לבקשה, ואני חושב שהרפורמה הזאת היא מאוד מאוד חשובה, ומקובל עליי הכול.

דוד אזולאי: אבל, לא יכול להיות שבחסות הרפורמה מישהו יחליט לנקות כמה אנשים, ובזה הוא פותר לעצמו בעיה.

דוד אזולאי: כל אחד מאיתנו – אני ואתה- צריך לחשוב שהוא על הפרק, וזה הדיון שצריך להיות.

דוד אזולאי: אני לא רוצה שיקרה מצב שבו חס וחלילה בגללנו יפטרו עובדים.

דניאל סלומון: קודם כל, אנחנו מדברים על עובדים בודדים, אם בכלל יהיו כאלה.

מירי יוגב: לא יודעים, זה עלול.

דניאל סלומון: בסדר, אנחנו לא יודעים.

דניאל סלומון: ראש רשות האוכלוסין שהוא המעסיק של האנשים האלה מתחייב שהוא יקלוט את האנשים האלה ככל שייוצר מצב כזה על התקנים שלו.

דניאל סלומון: כלומר, פיטורים לא יהיו כתוצאה מהמעבר.

דניאל סלומון: מה בדיוק יהיו התנאים?

דניאל סלומון: יצטרכו למצוא תפקיד.

דוד אזולאי: אתה יודע מה?

דוד אזולאי: זה בסדר.

דוד אזולאי: אם יש התחייבות של הממונה על מינהל האוכלוסין בנושא הזה --

דניאל סלומון: יש.

דוד אזולאי: - - פלוס ההבטחה שנאמרה פה על-ידי נציבות שירות המדינה, אני חושב שאנחנו יכולים להסתפק בזה.

מירי יוגב: איך הוא יכול להתחייב על דבר שאנחנו לא יודעים כמה עובדים?

מירי יוגב: הוא לא יודע על איזה תפקיד.

מירי יוגב: איך יש לו תפקידים היום לבוא ולהגיד: בבוא העת אני אתן להם תפקיד זה או אחר?

מירי יוגב: אני אומרת לך שאני מאוד חוששת מהבלתי נודע.

מירי יוגב: אנחנו כולנו לא רוצים לפגוע, ואנחנו לא יודעים מה יהיה שם.

דוד אזולאי: גברתי, מה שאת אומרת עכשיו פירושו לסגור כרגע את הישיבה, ואנחנו לא נקיים את הישיבה הזאת, ותלכו תביאו את התוצאות שאתם רוצים להביא.

דב חנין: אדוני, אני חושב שאין מנוס אלא לעשות את זה, אם אדוני באמת רוצה להבטיח פתרון.

דוד אזולאי: לא, יש פה הבטחה של מינהל האוכלוסין.

מירי יוגב: הוא לא יכול.

מירי יוגב: עם כל הכבוד למנהל הרשות שאני מכירה ומעריכה אותו, הוא לא יוכל לעשות את זה לבד בלי נציבות שירות המדינה.

דב חנין: הנציבות גם צריכה להצטרף למחויבות הזאת ברמת המינימום.

מירי יוגב: הנציבות מצטרפת, ובכל מקום שסוגרים נציבות שירות המדינה נמצאת שם.

מירי יוגב: מהלקחים שאנחנו הפקנו, ואתן לכם דוגמה קטנה, עובדים שעברו בפיקוח שהיו במשרד התמ"ת ועברו לרשות ההגירה – עברו ממשרד למשרד באותו תפקיד – נפגעו בשכרם.

מירי יוגב: אז אנחנו לא יכולים להיתמם היום ולהגיד ש- - -

דוד אזולאי: אני לא נכנס לפרטים האלה כרגע, זה לא מתפקידנו.

מירי יוגב: לא, אני רק נותנת דוגמה.

דוד אזולאי: אני לא רוצה שתחת המטרייה של העברת סמכויות יפוטרו עובדים.

שושנה שטראוס: אני רציתי לחזור להצעה הממשלתית שהיתה שלכל המפקחים האלה יהיה שלוש שנים לפחות להתקדם, לנסות לעבור את המבחנים.

שושנה שטראוס: זה לא יהיה שנה, אצלנו שנה זה תקופה מאוד קצרה.

שושנה שטראוס: אפשר לקבוע שאחרי שלוש שנים יחזרו לוועדה.

שושנה שטראוס: אם יש כאלה שלא עברו, אז אנחנו נדון אם יש מקום להאריך.

תומר רוזנר: אני לא יודע אם משרד המשפטים מסכים לזה.

פארן בישארה אלי: אנחנו דנו על זה בבוקר, ואמרנו ששנה אחת יכולה להיות בלתי סבירה.

פארן בישארה אלי: אם אנחנו מגדילים את זה זה יכול להיות יותר סביר.

גלעד קרן: את ההכשרה הם בכל מקרה יסיימו בתוך שנה, זאת לא הבעיה.

גלעד קרן: השאלה היא, האם הם יעברו אותה, או לא יעברו.

שושנה שטראוס: אם הוא נכשל בבחינות, אז יש לו אפשרות למועד ב'.

תומר רוזנר: והוא ימשיך לה- - - את מכונת הפיקוח למרות שהוא נכשל בבחינות.

תומר רוזנר: זה מה שאתם מציעים?

שושנה שטראוס: כן, משך תקופה המעבר שלוש שנים שנראית - - -

קריאה: ההצעה - - - דיברה על שלוש שנים.

שושנה שטראוס: מדובר במפקחים ותיקים שפעלו במשך שנים, עשו את העבודה הזאת.

שושנה שטראוס: כמו שיושב ראש נתן דוגמה, אדם בעל מקצוע שפתאום אחרי עשרים שנה מעבירים לו בחינות חדשות.

דוד אזולאי: רבותי, אני רוצה להמשיך את הדיון.

דוד אזולאי: אני עומד על כך שנציב שירות המדינה יגיע לפה מחר בשעה 11:00, ויגיד את הדברים בקולו הוא, כאשר הוא מתואם עם הממונה על מינהל האוכלוסין.

דוד אזולאי: אני מציע שנסיים את כל הדברים האחרים, ויישאר לנו רק הנושא הזה בלבד.

מירי יוגב: ברשותך, אני אצא לדבר עם נציב שירות המדינה כדי לשמוע גם ממנו.

דוד אזולאי: דני, אני מציע שאתה תצטרף לגברת בשיחה הזאת.

דוד אזולאי: זה חשוב מאוד.

תומר רוזנר: גלעד יקריא עכשיו כמה תיקונים שנובעים מהחלטות הוועדה רק כדי שהוועדה תדע איך הם באים לידי ביטוי בנוסח המוצע.

גלעד קרן: קודם כל, בעמוד 4 בשורה העליונה - זה משהו שלדעתנו הוא טעות בנוסח המקורי.

גלעד קרן: שושנה, האם את ראית את זה?

שושנה שטראוס: אני חושבת שהעלאנו את זה באחד הדיונים.

גלעד קרן: בעמוד 4 בשורה העליונה, סעיף קטן (ב) שמוצג שם, בפסקה (3) של יא(ז).

גלעד קרן: זה תיקון טכני.

תומר רוזנר: אני אסביר לחברי הכנסת הנוכחים שמדובר בהעברת הסמכויות בין השרים, ובאחד הסעיפים נוצר מצב שברישה של הסעיף מופיע ששר הפנים מוסמך, ובאחד מסעיפי המשנה נותר שר התמ"ת מוסמך.

תומר רוזנר: זה יוצר סתירה פנימית שצריך לתקן אותה.

תומר רוזנר: אנחנו רוצים לוודא שזאת גם כוונת הממשלה.

קריאה: כן, כן.

דוד אזולאי: הלאה.

גלעד קרן: בעמוד 7 סעיף 1כד סעיף קטן (א) המוצע, מסומן שם באדום הוספה של קבלן כמשמעותו בסעיף 2(ג).

גלעד קרן: מקובל?

קריאות: כן, כן.

תומר רוזנר: הכוונה בסעיף הזה היא לדרישת פרטים של ממונה על זכויות עובדים זרים גם מקבלנים שהם מספקים שירותי קרקע לעובדים הזרים.

גלעד קרן: בעמוד 12 סעיף 1כח(3) פסקת משנה (ב) כמו שאתמול הצענו, ואנחנו מוסיפים פה בנוסח: עבירת מין או אלימות שגם לגביה יוכל הממונה להפעיל את סמכויותיו בנושא של עובדים ומעסיקים בסיעוד.

תומר רוזנר: כזכור לחבר הכנסת חנין, על-פי הצעת הממשלה מוחרגים עובדי הסיעוד, למעט במקרים חריגים.

תומר רוזנר: הממשלה הציעה רק מקרה של סחר או עבדות, או הטרדה מינית.

תומר רוזנר: אמרנו שבין סחר ועבדות להטרדה מינית יש גם עבירות מין ואלימות אחרות, ולכן אנחנו מוסיפים אותן.

גלעד קרן: בעמוד 15 לגבי דוחות שנתיים מה שמופיע פה כ- 1ל.

גלעד קרן: – המספור כמובן ישונה – בסעיף קטן (א) בהתאם לבקשת היושב ראש הוספנו ש:

גלעד קרן: הממונה יכלול דיווח על יישום הוראות פרק ד'2" שזה הפרק של הפלסטינאים, כך שהוועדה תקבל תוך שנה דיווח בנושא הזה.

גלעד קרן: ובסעיף קטן (ג) - זו הצעה שלנו – שעל מנת לתחום באיזשהו תאריך, את הגשת הדוחות לוועדות השונות: "הדוחות לפי סעיף זה יפורסמו ויוגשו לוועדת הפנים או לוועדה, לפי העניין, לא יאוחר מ-1 באפריל בשנה שלאחר שנת הדיווח".

שושנה שטראוס: מה שאמרנו בעמוד 19 במקום בלשכה פרטית וכלשכה פרטית.

גלעד קרן: כלשכה פרטית במקום ב-.

שושנה שטראוס: גם בעמוד 20, 65(א)(1)(1).

שושנה שטראוס: זה בשני מקומות.

תומר רוזנר: בסדר, זה עניין של נוסח.

תומר רוזנר: זה פחות - - -

נטע ברנר: לא רק עניין של נוסח.

נטע ברנר: אם אתה תשאיר את זה כלא יעסוק אדם בלשכה פרטית, זאת אומרת שגם המזכירה צריכה היתר מהממונה לא יעסוק אדם בלשכה פרטית, אלא אם כן קיבל היתר מיוחד לכך מאת שר הפנים – כלשכה פרטית.

גלעד קרן: הדבר האחרון הוא בעמוד 22, סעיף 28א המוצע.

גלעד קרן: זה סעיף שצריך להקריא אותו, כי הוא לא הוקרא בוועדה: "תיקון חוק יישום ההסכם בדבר רצועת עזה ואזור יריחו (הסדרים כלכליים והוראות שונות)(תיקוני חקיקה) - בחוק יישום ההסכם בדבר רצועת עזה ואזור יריחו (הסדרים כלכליים והוראות שונות)(תיקוני חקיקה), התשנ"ה-1994 – (1) בסעיף 27, במקום "סעיף 6" יבוא "סעיפים 5ב ו-6", ובסופו יבוא "בשינויים המחויבים ובשינוי זה: במקום סעיף 6(ז) לחוק האמור יקראו: "(ז) בסעיף זה, "עבירה שבתחום פיקוחו" של מפקח – עבירה על הוראות לפי פרק ו' לחוק יישום ההסכם בדבר רצועת עזה ואזור יריחו (הסדרים כלכליים והוראות שונות)(תיקוני חקיקה), התשנ"ה-1994.

גלעד קרן: " (2) בסעיף 33, במקום "שר העבודה והרווחה ממונה" יבוא "שר התעשייה המסחר והתעסוקה ושר הפנים ממונים", ובמקום "והוא רשאי", יבוא "והם רשאים".

גלעד קרן: "

תומר רוזנר: אלה הם בעצם התיקונים שסוכמו אתמול.

תומר רוזנר: אני מציע שכרגע יוצגו ההסתייגויות.

תומר רוזנר: יש הסתייגויות שהתקבלו גם בכתב, והוועדה התבקשה לדון בהן בהעדרם של חברי הכנסת.

דוד אזולאי: אבל, לפני כן, גברתי נציגת משרד הפנים, בבקשה.

שושנה שטראוס: בהוראות המעבר ב-32(ג) כתוב פה: מפקח שעבר להיות עובד משרד הפנים.

שושנה שטראוס: שוב, יש לנו את המפקחים שעברו לפני שנה וחצי.

שושנה שטראוס: אולי היה יותר ברור: שהיה בעבר עובד משרד התמ"ת, או ניסוח שיבליט שהוא לא עבר אחרי שהוא היה מפקח כאמור בסעיפים קטנים (א) ו-(ב).

תומר רוזנר: לא, אין צורך, כי אנחנו מדברים רק על מפקחים שעברו מתי שהוא.

תומר רוזנר: לא כתוב פה מתי.

תומר רוזנר: אני מניח שאנחנו לא - - - שלא עברו, או שפוטרו לפני שנתיים, ועכשיו פתאום רוצים לקלוט אותם מחדש.

שושנה שטראוס: כפי שאני מבינה את הנוסח, זה מפקח שאני מיניתי אותו במשרד הפנים היום, ואז כתוב שעבר להיות עובד משרד הפנים.

שושנה שטראוס: מיניתי אותו, הוא עובד משרד הפנים.

תומר רוזנר: אבל, הוא היה קודם במשרד התמ"ת.

שושנה שטראוס: זה בדיוק מה שאמרנו.

שושנה שטראוס: אם תכתבו את זה באופן חד משמעי אז לא יהיה נתון פה לפרשנויות.

תומר רוזנר: מה את מבקשת להוסיף?

שושנה שטראוס: שהיה בעבר עובד משרד התעשייה, המסחר.

תומר רוזנר: מה זה משנה?

תומר רוזנר: - - -

דוד אזולאי: גברתי, בבקשה.

מירי יוגב: נציב שירות המדינה מתחייב שלא יפוטרו העובדים.

מירי יוגב: אנחנו נעשה הכול כדי למצוא להם תפקיד חלופי במינימום נזק.

מירי יוגב: כלומר, כמה שפחות ייפגעו בשכר שלהם.

מירי יוגב: תקופת ההכשרה היא שנתיים ולא שנה.

דוד אזולאי: בסדר.

קריאות: מה זה קשור לנציבות?

מירי יוגב: עוד הכשרה, שנה זה לא מספיק זמן.

דוד אזולאי: משרד הפנים כבר ישב עם הנציב, יקבעו את זה.

דוד אזולאי: אני לא יודע למה הנציב צריך להתערב בנושא ההכשרה.

מירי יוגב: לא, אנחנו אמרנו שיהיה לנו גם פרק זמן למצוא.

מירי יוגב: עד שנתיים לעבור את ההכשרה, זאת הכוונה.

דוד אזולאי: אה, בסדר.

דוד אזולאי: אוקיי, אם כך, זה מניח את דעתנו, על דעתו של הנציב.

דוד אזולאי: אני מודה לכם על כך.

דוד אזולאי: אני מבקש לעבור לחלק של ההסתייגויות.

דוד אזולאי: קודם כל, יש הסתייגות של חברי כנסת שלא נמצאים פה.

דוד אזולאי: נתחיל עם אלה שנמצאים כאן משום כבודם.

דב חנין: תודה רבה, אדוני היושב ראש.

דב חנין: אני רק אציג את ההסתייגויות כי כבר הנמקות ודיונים עשינו.

דב חנין: אני אעשה זאת בקצרה, שלושה משפטים על שלוש הסתייגויות.

דב חנין: הסתייגות ראשונה - בסעיף 1כב1 סעיף קטן (ב) לפני ארגוני זכויות עובדים נוסיף את המילה ארגוני עובדים, כך שהוא יצטרך להתייעץ גם בארגוני עובדים, וגם בארגוני זכויות עובדים.

דב חנין: זוהי לא אותה קטגוריה, אלו שתי קטגוריות נפרדות.

דב חנין: הדבר השני, בסעיף 12א(1) שזה תיקון לסעיף 1טו יבוא: מצא הממונה הצדקה מיוחדת לכך, רשאי הוא לבטל את ההיתר ולסרב לבקשה לאשר העסקה למשך תקופה העולה על שלוש שנים.

דב חנין: בסופו של דבר, זה מחזק את כוחו ואת שיקול דעתו של הממונה, ואני חושב שזה בסך הכול יוסיף כוח לממונה.

דב חנין: זה דבר שכולם צריכים להיות מעוניינים בו.

דב חנין: הדבר השלישי, אדוני היושב ראש, בסעיף 18 שזה הסעיף שמוסיף את פרק ד'3, סעיפים 1כח(2) ו-1כח(3) יושמטו.

דב חנין: זה הנושא של ההחרגה של עובדי הסיעוד.

דב חנין: תודה רבה, אדוני.

ניצן הורוביץ: תודה, אדוני היושב ראש.

ניצן הורוביץ: אני יכול להוסיף תודה לך על הזמן שהקדשת לעניין הזה, והישיבות הרבות.

ניצן הורוביץ: בחלק לא הייתי.

ניצן הורוביץ: מכל מקום, זה היה פרויקט גדול.

דוד אזולאי: השתדלנו שתהיה, ושנגיע למקסימום הבנות בנושא הזה.

דוד אזולאי: לא אגיד לך שהצלחתי בכול, אבל מאוד מאוד השתדלנו.

ניצן הורוביץ: בסדר, מעריך את זה.

ניצן הורוביץ: שלוש הסתייגות בדומה לחבר הכנסת חנין.

ניצן הורוביץ: בסעיף 1כב1 להוסיף את ארגוני העובדים כדי שגם הם יהיו מיוצגים בפני הממונה.

ניצן הורוביץ: בסעיף 18 להחזיר או לגרום לכך שגם עובדי סיעוד יוכלו להגיש תלונות לממונה.

ניצן הורוביץ: אני רוצה להדגיש שאנחנו אומרים כל הזמן עובדי סיעוד, אבל מדובר בעיקר בעובדות סיעוד.

ניצן הורוביץ: זה המגזר הגדול של עובדים זרים שבהם נמצאות הנשים.

ניצן הורוביץ: אני חושב שזה יהיה לא נכון להחריג את הנשים, את הקבוצה העיקרית של נשים מקרב העובדים הזרים מסמכות הממונה.

ניצן הורוביץ: לכן, אני מציע שהסעיפים 1כח(2) ו-1כח(3) יושמטו.

ניצן הורוביץ: ובסעיף 12א(1) בעניין השלוש שנים אני רוצה להגיד שאם ייתכנו מקרים שבהם יש עבירות חמורות כמו עבירות מין כפי שדיברתם, ועבירות אחרות, במקרים כאלה יש הצדקה לשלול את ההיתר.

ניצן הורוביץ: אנחנו מציעים שלממונה יהיה שיקול דעת לשלול את ההיתר לתקופה ממושכת יותר אם הממונה מוצא הצדקה מיוחדת לכך.

ניצן הורוביץ: ולכן, אנחנו מוסיפים אחרי שלוש שנים יבוא:

ניצן הורוביץ: מצא הממונה הצדקה מיוחדת לכך, רשאי הוא לבטל את ההיתר, או לסרב לבקשה לאשר העסקה למשך תקופה העולה על שלוש שנים.

ניצן הורוביץ: תודה.

דב חנין: אדוני היושב ראש, נשמטה לי עוד הסתייגות שאני רוצה להצביע עליה, והיא הנושא של פרק ד'2 לחוק שעוסק בתעסוקת פלסטינאים.

דב חנין: אנחנו דנו בזה רבות במסגרת הוועדה, ואני מציע להשאיר את הנושא הזה בסמכות משרד התמ"ת.

דב חנין: המערכת הזאת היום עובדת.

דב חנין: אני חושב שהעברתה למשרד הפנים תייצר שיבוש מאוד מאוד גדול, ותפגע גם בעובדים, גם במשק, ללא צורך וללא טעם.

תומר רוזנר: התיקון הזה הוא קצת קשה – מה שאדוני מציע.

דוד אזולאי: אני מתנצל, לא שמעתי.

דב חנין: אדוני, אני מציע להשאיר את הפרק שעוסק בתעסוקת פלסטינאים בסמכות משרד התמ"ת, לא להעביר אותו למשרד הפנים.

תומר רוזנר: אני אומר למה התיקון קשה מבחינה פרוצדוראלית, לא מבחינה מהותית.

תומר רוזנר: הפרק שעוסק בפלסטינאים שזורות בו סמכויות רבות לממונה, המכונה הממונה.

תומר רוזנר: הממונה הופך להיות עובד משרד הפנים.

תומר רוזנר: אין לנו פונקציה מקבילה במשרד התמ"ת כי היא מתבטלת למעשה.

תומר רוזנר: אז לגבי השרים – אם אנחנו נבטל את הסעיפים המוצעים בהצעת החוק כרגע, זה ישאיר את הסמכויות בידי השר ככל שזה נוגע להתקנת תקנות וכו'.

תומר רוזנר: אבל, בסעיפים הרלוונטיים בפרק הנדון יש הרבה סמכויות שנתונות לממונה, אז אדוני צריך להציע מה הפתרון שלו לעניין הזה.

דב חנין: הסמכויות האלה תוקנינה לממונה שיהיה במשרד התמ"ת.

קריאה: אוקיי.

דב חנין: תודה.

דוד אזולאי: יש פה עוד שתי הסתייגויות נוספות של חברת הכנסת שלי יחימוביץ', ואני אקריא את זה.

דוד אזולאי: "אבקש להעלות את ההסתייגות הבאה להצבעה כפי שנימקתי אותה בדיוני הוועדה: בהצעת חוק עובדים זרים (תיקון מס' 13)(העברת סמכויות וממונה על זכויות עובדים זרים), התשס"ט-2009, סעיפים 1כח(2) ו-1כח(3) – יימחקו.

דוד אזולאי: אבקש להעלות את ההסתייגות להצבעה גם בהעדרי.

דוד אזולאי: " וכן, "הסתייגות שנייה להצעת חוק עובדים זרים(העברת סמכויות וממונה על זכויות עובדים זרים), התשס"ט-2009.

דוד אזולאי: אבקש להעלות את הסתייגות הבאה להצבעה: בסעיף 12(א)1 להצעת חוק עובדים זרים (העברת סמכויות וממונה על זכויות עובדים זרים) – אחרי "שלוש שנים" יבוא: "מצא הממונה הצדקה מיוחדת לכך, רשאי הוא לבטל את ההיתר או לסרב לבקשה לאשר העסקה למשך תקופה העולה על שלוש שנים.

דוד אזולאי: " יש פה הסבר: "על-פי נוסח החוק כיום נתונה סמכות לשלול לתקופה של שנה היתר להעסיק עובד זר אם נמצא כי המעסיק הפר כלפי העובד הזר חובה מהחובות המוטלות עליו בדין.

דוד אזולאי: תקופה זו אינה מספקת, ולכן בהצעת חוק זו הוצע להאריכה לשלוש שנים.

דוד אזולאי: ואולם, ייתכנו מקרים בהם נעברו על-ידי המעסיק עבירות חמורות כלפי העובד הזר, כגון עבירות מין, עבירות אלימות קשות, ועבירות של פגיעה בחירות.

דוד אזולאי: בנסיבות אלה יש הצדקה לשלול את ההיתר לתקופה ממושכת, וייתכן שאף לצמיתות.

דוד אזולאי: משום כך, בנוסף לתקופה המוצעת שלוש שנים, יש להקנות לממונה שיקול דעת להורות על שלילת היתר אף לתקופה ממושכת יותר, וזאת במקרים בהם מצא כי קיימת הצדקה מיוחדת לכך.

דוד אזולאי: אבקש להעלות את ההסתייגות להצבעה גם בהעדרי.

דוד אזולאי: " אם כך, ניגש להצבעה.

תומר רוזנר: לא, קודם כל אתה צריך לשמוע את עמדת הממשלה לגבי ההסתייגויות.

תומר רוזנר: למעשה, יש פה ארבע הסתייגויות.

דב חנין: אתם יכולים לקצר ולהגיד שהממשלה תומכת בהסתייגויות.

דב חנין: אני מניח שלתת לכם סמכויות, אתם שמחים, אז בעניין השלוש שנים אתם מסכימים.

דב חנין: עכשיו בואו נראה לגבי הדברים האחרים.

דניאל סלומון: אנחנו נקצר, הממשלה מתנגדת להסתייגויות.

דב חנין: למה?

דב חנין: נותנים להם סמכויות.

דב חנין: למה הם לא רוצים?

דוד אזולאי: האם העמדה שלכם לגבי כל ההסתייגויות?

דניאל סלומון: כן.

קריאה: כן.

דוד אזולאי: אם כך, אנחנו נתחיל בהסתייגויות של חבר ה- - -

תומר רוזנר: לא, לא.

תומר רוזנר: לפני כן אנחנו מצביעים על סעיפים עד להסתייגויות, עד סעיף 12.

תומר רוזנר: עד סעיף 12 אין הסתייגויות.

גלעד קרן: סעיף 12 שמתקן את סעיף 1יד, עד אז אין הסתייגויות, כולל.

דוד אזולאי: רבותי, קודם כל נצביע על הצעת החוק כפי שהיא עד סעיף 12, כולל 12.

דוד אזולאי: מי בעד?

דוד אזולאי: ה צ ב ע ה בעד – 4 נגד – אין נמנעים – אין הסעיפים אושרו כהצעת הוועדה.

דוד אזולאי: אין נמנעים, אין מתנגדים.

דוד אזולאי: לפיכך, זה עובר כהצעת הוועדה.

דוד אזולאי: אנחנו ממשיכים הלאה.

תומר רוזנר: סעיף 12א יש לנו הסתייגות משותפת לקבוצות.

דב חנין: קבוצת חד"ש וקבוצת מרצ.

תומר רוזנר: אוקיי, אז יש לנו הסתייגות שהיא הסתייגות זהה של קבוצת חד"ש וקבוצת מרצ ושלי יחימוביץ' לסעיף 12א בעניין השלוש שנים, וצריך להצביע.

דוד אזולאי: מי בעד ההסתייגויות של קבוצות חד"ש ומרץ וגם של חברת הכנסת שלי יחימוביץ'?

דוד אזולאי: מי בעד? 2.

דוד אזולאי: מי נגד? 2.

דוד אזולאי: ה צ ב ע ה בעד - 2 נגד - 2 נמנעים - אין ההסתייגויות לא עברו.

דוד אזולאי: 2 מול 2.

דוד אזולאי: לכן, ההסתייגויות לא עוברות.

תומר רוזנר: הצעת הוועדה עכשיו.

דוד אזולאי: הצעת הוועדה – 12א.

תומר רוזנר: אדוני, אם זה 2 נגד 2, ההצעה גם נופלת.

דוד אזולאי: כן, נכון.

דב חנין: תשקלו מחדש את הצבעתכם לעניין ההסתייגות שלנו.

דוד אזולאי: אגיד לך את האמת, אני לא שוקל.

דוד אזולאי: אני פשוט אצטרך להמתין עם זה, או שאני אפסיק את ההצבעות – אחת מהשתיים.

דוד אזולאי: אני אבקש להפסיק כרגע כאן את הדיון, אני אודיע על הצבעות.

דוד אזולאי: אני מודה לכם על כך שקיבלתם את הדברים ברוח טובה.

דב חנין: ברוח ספורטיבית, אדוני היושב ראש.

דב חנין: בוועדה הזאת האווירה תמיד טובה, זה אחד הדברים שצריך להגיד לזכות הוועדה הזאת.

דוד אזולאי: הישיבה נעולה, תודה רבה.